થરાદ, વાવ અને સુઇગામ તાલુકાના પક્ષકારોને ન્યાય માટે સેશન કોર્ટ દિયોદર ખાતે ફાળવેલી હોવાથી તેઓને દિયોદર ખાતે લાંબુ અંતર કાપી જવું પડતું હતું. બનાસકાંઠા ડીસ્ટ્રીક્ટ જજ કુમારી એસ.કે.બક્ષીએ જણાવ્યા મુજબ તેમના પ્રયત્નોથી એક વર્ષની અંદર એડીશનલ ડિસ્ટ્રીકટ એન્ડ સેશન્સ કોર્ટની ફાળવણી પણ કરવામાં આવી હતી.અને તેનું રવિવારે મામલતદાર કચેરીના જનસેવા કેન્દ્રના ઉપરના ભાગે લોકાર્પણ કાર્યક્રમમાં થરાદ બાર એસોસિયેશન અને ત્રીજા એડીશનલ ડિસ્ટ્રીક્ટ જજ દ્વારા કાર્યક્રમ કરવામાં આવતાં સેશન્સ કોર્ટનું ડિસ્ટ્રીકટ જજ વી.કે.વ્યાસ, પ્રિન્સી.સી.સિવિલ જજ એ.એસ.પાટીલ અને એડી.ડિસ્ટ્રીકટ જજ બી.એલ.ચૌધરી તેમજ રાજ્ય મંત્રી પરબતભાઇ પટેલના વરદ હસ્તે ઉદ્દઘાટન કરવામાં આવ્યું હતું.